Ten opsigte hiervan, het ons so vinnig as moontlik gewerk om ’n aantal belangrike senior vakante poste te vul wat vakant was toe ek die amp oorgeneem het. Dit sal ongetwyfeld die kapasiteit van die Departement versterk om die vlak van diens te lewer wat daarvan verwag word.
Ons in hierdie Provinsie neem die kwessie van padveiligheid baie ernstig op en ons is steeds bekommerd oor die aantal ongelukke op ons paaie, waarvan voetgangers by talle betrokke is. Ons het ’n aansienlike bedrag geld toegewys aan maatreëls en programme om hierdie kritieke situasie te verbeter. Gegewe die lewensverlies en die effek op die ekonomiese prys wat ons as ’n samelewing betaal, sal ons voortgaan om hierdie saak met die grootste erns te hanteer. Ons skop dus ook so af op die 11de Desember met ons intensiewe vakansie-seisoen padveiligheidsprogram. Ek doen ’n beroep op al die mense wat ons paaie gebruik om dit op ’n verantwoordelike wyse te doen en om vooraf alle moontlike voorsorgmaatreëls te tref.